OpenLLM-France/wikimedia huggingface dataset:
# Abílio Augusto Vaz das Neves

Abílio Augusto Vaz das Neves (Ifanes, Portugal, 1894ko ekainaren 8a – Macedo de Cavaleiros, Portugal, 1980ko martxoaren 7a) portugaldar elizgizona izan zen.

## Bizitza

Ifanes herrian jaio zen. Nerabezaroan Indiako ekialdeko kostaldeko São Tomé de Meliaporera joan zen eta bertako apaizgaitegian ikasi zuen.
1919ko abenduaren 7an apaiztu zen. Barnetegiko zuzendaria, gero umezurztegiko zuzendaria ere izan zen eta Madraseko Emakumeen Unibertsitateko irakaslea ere izan zen. 1933ko abenduaren 4an, Cochingo elizbarrutiko apezpiku izendatu zuten, eta 1934ko urtarrilaren 28an apezpiku ordenatu zen. «Omnia possum in Eo qui me confortat» —euskaraz: «Dena dezaket indartzen nauen Kristorengan»— leloa zuen.
1938an Bragantza-Mitandako elizbarrutiko apezpiku izendatu zuten eta Portugalera itzuli zen. Rol garrantzitsua izan zuen Bragantzako hezkuntzaren garapenean. Bi ikastetxe ireki zituen Bragantzan eta Mogadouron. Katekesia antolatu zuen elizbarrutiko parrokia guztietan. 1940an, Mensageiro de Bragança aldizkaria sortu zuen. Gainera, Bragantzako katedral berriaren eraikuntzari ekin zion
1965eko otsailaren 20an erretiratu egin zen eta Silliko apezpiku titular izendatu zuten.
1980ko martxoaren 7an hil zen. Ifanesen lurperatu zuten, baina 2019ko ekainaren 8an gorpua Bragantzako katedralera eraman zuten.

## Erreferentziak

* 1 2 3 (Portugesez) Pinto Castanheira, Manuel Luís. (2013). Para a História da Educação de Infância em Portugal: O caso de Bragança (1934-1986). Lisboa: Universidade de Lisboa, 245 or. (Noiz kontsultatua: 2023-09-28).
* 1 2 3 4 5 (Ingelesez) «Bishop Abílio Augusto Vaz das Neves» Catholic Hierarchy (Noiz kontsultatua: 2023-09-28).
* ↑ Flp 4:13
* ↑ (Portugesez) Garcia Cordeiro, José Manuel. D. Abílio Augusto Vaz das Neves. 26 anos de episcopado em Bragança-Miranda (1939-1965). 125º aniversário do nascimento (8.6.1894 - 8.6.2019). , 2 or. (Noiz kontsultatua: 2023-09-28).
* ↑ (Portugesez) Pinto Castanheira, Manuel Luís. (2013). Para a História da Educação de Infância em Portugal: O caso de Bragança (1934-1986). Lisboa: Universidade de Lisboa, 176 or. (Noiz kontsultatua: 2023-09-28).
* 1 2 (Portugesez) «Bragança-Miranda: Corpo de D. Abílio Vaz das Neves foi trasladado para a Catedral» Ecclesia 2019-06-08 (Noiz kontsultatua: 2023-09-28).

## Kanpo estekak

* Datuak: Q16142222
# Abzu

Abzu edo Apsu (sumerreraz: 𒀊𒍪, abzu; akaderaz: 𒀊𒍪, apsû), Engur (𒇉, LAGAB×HAL; sumerreraz: engur; akaderaz: engurru; antzinako grezieraz: Ἀπασών, Apasṓn) ur gezaz eginiko jainko bat da, Enuma Elishen aipatzen dena. Goian zerua izendatua izan ez zenean, behean lur irmoa ere izendatua izan ez zenean, ez zegoen jatorrizko Apsu besterik, bere sortzailea, (eta) Mummu Tiamat, guztiak erditu zituena. Bere ezkontidea zen Tiamatekin batera (ur gazia, iluntasuna eta Kaosaren irudikapena ere bada) Lahmu eta Lahamu jainkoen aita da (mangladiak), eta ondoren Ansar eta Kisarren sortzailea. Jainkoak ugaldu egin ziren Apsu eta Tiamat haserrarazi zituzten arte, hauek jainko berriak gainetik kentzea erabaki zuten, baina Eak Apsu aztikeria batekin menderatzea lortu zuen eta bere gainean ametsa jaurti zuen, ondoren hiltzeko. Eak "uren sakoneko amildegian" duen egoitzari Apsu deitzen dio.

## Erreferentziak

* ↑ (Ingelesez) Maul, Stefan. (2006ko urria). Francis G. Gentry ed. Brill's New Pauly. Brill doi:10.1163/1574-9347_bnp_e129820. ISBN 9789004122598..

## Kanpo estekak

* Datuak: Q221574
# Abère

Abère (izen ofiziala eta frantsesezkoa; gaskoiz Avera), Frantziako Pirinio Atlantikoak departamenduan dagoen udalerri bat da, Okzitaniako Bearno eskualdekoa.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q541651
* Multimedia: Abère / Q541651
# Abyssocottus korotneffi

Abyssocottus korotneffi Abyssocottus generoko animalia da. Arrainen barruko Actinopterygii klasean sailkatzen da, Abyssocottidae familian.
Cottinella boulengeri familiakidearekin batera, ur gezako arrainen artean sakonera handietan bizi direnak dira.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Abyssocottus korotneffi», FishBase webgunean. Bertsioaren data: 2006(e)ko apirila.
* ↑ Jakubowski, M.. (1997). «Morphometry of gill respiratory area in the Baikalian deep-water sculpins Abyssocottus korotneffi and Cottinella boulengeri (Abyssocottidae, Cottoidei)» Journal of Morphology 233 (2): 105-12..

## Ikus, gainera

* Abyssocottus
* Abyssocottidae

## Kanpo estekak

* FhisBase.org
* Datuak: Q5625392
# Abzesu

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Abzesua edo zorne-zorroa gorputzeko barrunbe batean dagoen zorne metaketa da, 1 cm baino zabalagoa dena. Larruazaletik gertu gertatzen denean, gorriunea, hantura eta mina sorraratzen ditu horren inguruan. Inguruko ehunen defentsarako eratzen dira, infekzioa isolatuz. Furunkulua ile-folikulu bat infektatzean sortzen den abzesua da.

## Ikus, gainera

* Pustula

## Kanpo estekak

* Datuak: Q164655
* Multimedia: Abscesses / Q164655
# Albornos

Albornos Ávilako udalerria da, La Moraña eskualdean dagoena.
2009ko urtarrilaren 1eko erroldaren arabera 243 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1611854
* Multimedia: Albornos / Q1611854
# Albota

Albota Errumaniako udalerri bat da, Argeș konderrian. 4.037 biztanle ditu, 59 kilometro koadroko azaleran banatuta.

## Herriak

Udalerrian honako herriak daude:
Albota $^{(en)}$ Cerbu $^{(en)}$ Frătești $^{(en)}$ Gura Văii $^{(en)}$ Mareș $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12724500
# Albox

Albox Almeriako udalerria da. 2006an 11.000 biztanle zituen.

## Demografia

Bilakaera demografikoa :
| Urtea | 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| Biztanleak | 9.456 | 9.471 | 9.671 | 9.599 | 9.661 | 9.974 | 10.409 | 10.680 | 11.271 | 11.000 |

## Ikus, gainera

* Almeriako udalerrien zerrenda

## Kanpo estekak

* (Gaztelaniaz) Albox - Alboxko Udalaren webgune ofiziala
* (Gaztelaniaz) Albox - Almeriako Probintzia Aldundiaren webgunea
* Datuak: Q1404671
* Multimedia: Albox / Q1404671
# Alborta

Alborta Aralar mendilerroan dagoen mendi bat da, Malloaren ekialdeko muturrean. Abate lepoak, mendebaldean duen Ttutturre menditik banatzen du.

## Irispideak

Lekunberritik Guardetxera doan bidetik, azken honetako 10. kilometrora iritsi aurretik, bide batetatik, Atakaxar izeneko lepora daroa, Etzantzako larreetan. Hemendik, tontorrera, hegoaldeko aurpegiko lenarretik igo daiteke. Baraibartik, Atakaxarrera, Bioznako errekaren harana zeharkatuz hel daiteke. Ibilbide luzeagoa bat, Intzatik abiatzen da, Abate leporantz iristeko, non tumulu bat dagoen. Hau, oso sarri erabiltzen zen pasabidea zen Aralarrera joaten zirenentzat. Gaur egun, baina, ez da hain erabilia, Guardetxeko errepidea, eta hemendik abiatuta egin diren beste bideengatik. Abate lepotik, tontorra gertu geratzen da ekialdera.

## Kanpo estekak

* Datuak: Q12253096
# Albosaggia

Albosaggia Italiako udalerri bat da. Sondrioko probintzian kokatuta dago, Lombardia eskualdean. 2.990 biztanle ditu, 34,35 kilometro koadroko azaleran banatuta.

## Mugakideak

Albosaggiak honako udalerri hauekin egiten du muga:
Caiolo Castione Andevenno Montagna in Valtellina Piateda Faedo Valtellino Sondrio

## Kanpo estekak

* Datuak: Q39901
* Multimedia: Albosaggia / Q39901
# Alborge

Alborge (Alborche aragoieraz) Espainiako Zaragozako probintziako udalerria da, Aragoin. 2008an 135 biztanle zituen 2,58 kilometro koadroko azaleran.

## Kanpo estekak

* Datuak: Q1650353
* Multimedia: Alborge / Q1650353
# Alborz

Alborz (persieraz: استان البرز‎, Ostan-e Alborz) Irango 31 probintzietako bat da, herrialdearen iparraldean dagoena. 2010eko ekainaren 23an eratu zen, Teheran probintziatik banandurik. 5.833 kilometro koadroko eremua du, eta 2011n 2.412.513 biztanle zituen. Hiriburua Karaj da.

## Erreferentziak

* ↑ Alborz. amar.org.ir (Noiz kontsultatua: 2017-2-8).

## Kanpo estekak

* Datuak: Q392522
* Multimedia: Alborz Province / Q392522
# Alborea

Alborea Albaceteko udalerria da, La Manchuela eskualdean dagoena.
2008ko urtarrilaren 1eko erroldaren arabera 870 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q559216
* Multimedia: Alborea / Q559216
# Abrocomidae

Abrocomidae karraskari familia bat da. Batuzetan txintxilla-arratoi gisa ere izendatzen dira, baina ez da nahastu behar txintxillarekin, Chinchilla laniger, ez baita familia honetako kidea. Kolore eta testuran antzekoak dira, baina euren gorputz-egitura arratoi baten antzekoa da. Animalia sozialak dira eta tunelak egiten dituzte. Hego Amerikan bizi dira, Andeetan. Ziurenik belarjaleak dira, baina ez da guztiz ziurra.

## Generoak eta espezieak

* †Protabrocoma
** †Protabrocoma antigua
* Abrocoma
** Abrocoma bennettii
** Abrocoma boliviensis
** Abrocoma budini
** Abrocoma cinerea
** Abrocoma famatina
** Abrocoma schistacea
** Abrocoma uspallata
** Abrocoma vaccarum
* Cuscomys
** Cuscomys ashaninka
** †Cuscomys oblativus

## Kanpo estekak

* Datuak: Q873530
* Multimedia: Abrocomidae / Q873530
* Espezieak: Abrocomidae
# Alaba hizkuntza

Alaba edo Alaba-K'abeena Etiopiako Rift Haran Handiko mintzaira kusitikoa da.
126.257 alabadun ziren 1998ko erroldaren arabera, haietarik 95.388 elebakarrak.

## Kanpo estekak

* Ethnologueko Alaba sarrera
* Datuak: Q56652
# Alabandita

Alabandita sulfuro motako minerala da eta galena taldearen kidea da.

## Ezaugarriak

Alabandita sulfuro mineralaren formula kimikoa hau da: ${\ce {MnS}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Alabandite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q420563
* Multimedia: Alabandite / Q420563
# Alabarda

Alabarda arma zuri bat da. Egurrean jarritako metalezko zati bat du egurraren goiko muturrean. Bere garaiera, bi metro ingurukoa da. Metalezko zatiaren goialdean, lantza punta bat du. Metalezko zatian beherago, alde batean, aizkora itxura duen marraza bat, eta, honen kontrako aldean, katigatzeko beste zati txikiago bat.

## Jatorriak

Txina aldean, makildun arma batzuk milaka urte lehenagotik erabiltzen ziren, baina, Erdi Aroan zuen forma eskandinabiar eta alemaniarrek sartu zuten Europan, 1300. urte aldera. Baina, euren ospea, mertzenario suitzarrengandik etorri zen.

## Alabarda historian

Erdi Aroaren amaieratik XVII. menderarte, arrakasta handiz erabilia izan zen infanteria arma bezala. Infanteriako guduetan arma honen erabilerak, zalduneria astunez osaturiko tropen aurka garaipenak lortuz, armaden konposaketa eraberritu zuen, eta infanteriari berebiziko garrantzia eman zion berriz.
Hain merezia zuen bere ospea ze, nobleziaren elitezko tropek, bertsio "arranditsu"an eramaten zuten. Oraindik ere, ekitaldi publikoetan eta armaden desfileetan zeremonia arma gisa erabiltzen duten armada gorputzak ere badaude. Egun Vatikanoko Goardia Suitzarrak, ez du bakarrik zeremonia arma gisa bakarrik erabiltzen. Izan ere, guda arma gisa erabiltzeko ere prestaturik daude goardia honetako soldaduak.
Alabarda batekin armaturik joaten zen soldadua, alabardari deitzen zen. Honela deitzen da, baita ere, Espainiako erregeei ohorezko goardia egiten dien soldadua.
Badaude beste makil arma batzuk, alabardaren garaikideak izan zirenak, eta honen familian sar daitezkenak, partesana bezala. Hau, oso burni handi eta zabala duen alabardaren baliokidea litzateke, ilargi erdi forman duena eta bi aldeak aho-zorrotz dituena.

## Kanpo estekak

* Datuak: Q185623
* Multimedia: Halberds / Q185623
# Alabama (Neil Youngen abestia)

Alabama (euskaraz Neil Young kanadar abeslariak 1972an Harvest diskoaren barnean kaleratu zuen abestia da.
Abesti honek Alabama estatuan jazotako gertakari arrazakeria batzuk salatzeko sortu eta idatzi zen, berehala aldeko eta aurkako ugari izan zituelarik, adibidez, betiere arrazakeriaren aurka egon zen hegoaldeko Lynyrd Skynyrd musika taldearen iritziz Youngen abestiak arrazakeria salatu beharrean Alabama estatua eta bere biztanleria gutxiesten zituen, horregatik Neil Youngi egoki erantzun asmoz gaur egun hain ospetsua den Sweet Home Alabama abestia sortu zuten.

## Kanpo estekak

* Neil Young abeslariaren Alabama abestia entzungai (Ingelesez)
* Datuak: Q2829452
# Alabamako bandera

Alabamako bandera :
| Erabilera | |
| Proportzioa | 2:3 |
| Erabakia | 1895 |
| Koloreak | |
Alabamako bandera 1895eko azaroaren 13an ezarri zena da. Atzealde zurikoa da, eta St. Andrewren gurutze gorri bizia du bere baitan.

## Kanpo estekak

* Datuak: Q497997
* Multimedia: Flags of Alabama / Q497997
# Alaba Zintzoa

Alaba zintzoa 2013. urtean eginiko euskal filma da, Alvar Gordejuelak eta Javier Rebollok zuzenduta.

## Sinopsia

Oharra: Atal honek istorio osoa edo amaiera argitzen du.
Susana (Leire Ucha) gorriak ikusten dituen neskamea da. Bere nagusietako batek bidaia batean alde egin behar duenean, honen etxearen kargu egingo du. Baina etxetzarraren plazerak amesgaizto bihurtuko dira.

## Pertsonaiak

* Leire Ucha: Susana
* Ramon Agirre: Andoni
* Zorion Egileor: Eduardo
* Aitziber Garmendia: Usue
* Jose Kruz Gurrutxaga: Patxo
* Itziar Lazkano: Garbiñe
* Mikel Losada: Anjel
* Lander Otaola: Imanol
* Susana Soleto: Nancy
* Yannick Vergara: Alizia

## Erreferentziak

* ↑ Larrabe, Ainhoa. (2013-11-29). Patrikak erakusten dituen filma. .
* ↑ 20 minutos: Alaba zintzoa

## Kanpo estekak

* Datuak: Q20492332
# Alabama Hills

Alabama Hills (Alabamako muinoak euskaraz) harrizko egitura bat da AEBetako Kalifornia estatuko Ownens Valley haranean kokatuta dagoena, Sierra Nevada mendikatean, Lone Pine herritik hurbil. Hala nola, geografikoki muinoen mendilerrotzat hartua den bitartean, geologikoki Sierra Nevadako partetzat hartuak dira.

## Bibliografia

* Geology Underfoot in Death Valley and Owens Valley, Sharp, Glazner (Mountain Press Publishing Company, Missoula; 1997) ISBN 0-87842-362-1.

## Kanpo estekak

* Alabama Hills Recreation Area, U.S. Bureau of Land Management
* The Arches of the Alabama Hills.
* Alabama Hills - VR Panorama
* Datuak: Q1505269
* Multimedia: Alabama Hills (California) / Q1505269
# Alabama Moon (filma)

Alabama Moon, euskaraz: «Alabama Ilargia», 2009ko Tim McCanlies estatubatuarrak zuzendutako abenturazko drama film bat da. Watt Key gidoilari eta idazlearen 2006ko izenburu berdineko eleberrian oinarritua dago. Jimmy Bennett, John Goodman, Gabriel Basso, Uriah Shelton eta Clint Howard aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
1980ko hamarkada, AEB, Alabama, Moon Blake (Jimmy Bennett) eta bere aita Mike (Mark Adam Miller) basoetan eta bere buruz modu basatian eta isolaturik bizirauten dute, baina aitak istripua izan eta hiltzorian dela Mooni Alaskara joateko esango dio, bertan beraiek bezala bizi den jendea izanik orduko bizimoduarekin jarraitzeko. Orduan Moonek bere kaxa bizian aurrera egin beharko du, bidean pertsona onak nahiz zitalak topatuz.

## Aktoreak

* Jimmy Bennett: Moon Blake
* John Goodman: Wellington jauna
* Uriah Shelton: Kit
* Gabriel Basso: Hal Mitchell
* Clint Howard: Davy Sanders udaltzaina
* J. D. Evermore: Oliver Blake
* Elizabeth Jackson: Rachael Gene
* Michael P. Sullivan: Gene jauna
* Walter Breaux:. Carter jauna
* Gary Grubbs: Mackin epailea
* John McConnell: Mitchell jauna
* Peter Gabb: Albroscotto jauna
* Mark Adam Miller: Mike Blake
* Colin Ford: Moon Blake (narratzailea)

## Kanpo estekak

* IMDBko fitxa irakurgai (Ingelesez)
* Datuak: Q1553438
# Alabama hizkuntza

Alabama edo Alibamu, Texaseko Alabama-coushatta tribuan hitz egiten den hizkuntza indigena bat da. Gaur egun, 300 hiztun inguru ditu. Oklahoma aldeko Alabama-Quassarte Tribal Townek,
Muskogee hizkuntzaren barruan dago. Ondorioz, Mukasa eta Tuskegee hizkuntzekin erlazionatzen da (biak galduak). Gainera, Koasati hizkuntzarekin gertuko erlazio bat du. Hitchiti, Chickasawy eta Txoktaw hizkuntzekin hurruneko erlazio bat dauka.

## Erreferentziak

* ↑ Lenz, Katja. (2017). «Appendix 1. Australian language families. Adapted from Ethnologue, Australian (Ethnologue 2015)» Lexical Appropriation in Australian Aboriginal Literature (Tectum – ein Verlag in der Nomos Verlagsgesellschaft): 425–426. ISBN 9783828867437. (Noiz kontsultatua: 2019-02-19).
* ↑ «Hardy the Poet» Thomas Hardy (Northcote House Publishers Ltd): 75–95. ISBN 9781786946409. (Noiz kontsultatua: 2019-02-19).
* ↑ Bright, William. (1986). «Ethnologue: Languages of the world Ed. by Barbara F. Grimes, and: Index to the Tenth edition of Ethnologue: Languages of the world Ed. by Barbara F. Grimes» Language 62 (3): 698–698. doi:10.1353/lan.1986.0027. ISSN 1535-0665. (Noiz kontsultatua: 2019-02-19).

## Kanpo estekak

* Datuak: Q1815020
# Alex Tejería

Alex Tejería Amunarritz, ofizialki Alejandra Tejería, (Larraul-1932 – Montevideo, 2019ko otsailaren 22a) euskal emigratzailea Uruguain herrialde horretan euskal kulturaren zabaltzaile sutsua izan zen. Haize Hegoa Euskal Etxearen sortzailetako bat izan zen.

## Biografia

Gipuzkoako Larraul herrian, Larrola baserrian jaioa, berrogeita hamargarren hamarkadan Uruguaira joan zen bizitzera. David Bengoa mungiarrarekin ezkondu zen eta Maite izeneko alaba izan zuen, Maite Bengoa alegia. Alex Montevideoko hiru euskal etxeen bazkidea izan zen: Centro Euskaro, Euskal Erria Euskal Etxea eta Haize Hegoa Euskal Etxea. Haize Hegoaren kasuan bera egon zen sortzaileen artean eta elkarteak egoitza bezala Alexek utzitako lokala erabili zuen.
87 urte zituelarik, Montevideon hil zen.

## Kanpo estekak

* Ohar nekrologikoa Euskal kultura webgunean.
* Datuak: Q61902691
# Alex Tetuan

Alex Tetuan Iriarte (Lasarte-Oria, Gipuzkoa, 1958) aktorea da.

## Lanak

* Beti martxan/Kokororikoko (1993-1994)
* Ongi bizi/Txiztil (1994-1995)
* Kili-kili/Beltzi (1995-1996)
* Tantaka Yotanka (1996-1997)
* Makarroiak (1997-1998)
* Baserrian (1998-1999)
* Plisti plasta (1999-2000)
* Parrandan (2000-2001)
* Aupa Kintxo! (2001-2002)
* Beti zuekin... Katxiporreta!! (2002-2003)
* Poxpolin Marisorgin (2003-2004)
* Patata, patata! (2004-2005)
* Maite zaitut (2005-2006)
* Mari Motots (2006-2007)
* Eskerrik asko! (2007-2008)
* Piratak (2008-2009)
* Irrien lagunak (2009-2010)
* Ongi etorri Pupu eta Lore (2010-2011)
* Zazpikoloroa (2011-2012)
* Sentitu, pentsatu, ekin! (2012-2013)
* Bizipoza (2013-2014)
* Txo MikMak txikia (2014-2015)
* Amalur (2015-2016)
* Tipi-tapa, korrika! (2016-2017)
* Borobilean (2017-2018)
* Musua (2018-2019)

## Filmak

* Zatoz jolastera! (2000)
* Jolasen altxorra (2002)

## Kanpo estekak

* Datuak: Q113817059
# Alex Urtasun

Alejandro "Alex" Urtasun Uriz (Iruñea, 1984ko apirilaren 30a - ) Nafarroako saskibaloi jokalari bat da. Eskolta postuan jokatzen du ACB ligan eta Pamesa Valencia taldearekin egin zuen debuta. Bere anaia bikia Txemi saskibaloi jokalari profesionala da ere.

## Taldeak

* San Cernin eskola (harrobia)
* Siglo XXI taldea (2000-2002)
* Pamesa Valencia (2002-2003)
* Universidad Complutense (2002-2003)
* Cerámicas Leoni Castellón (2003-2004)
* León Caja España (2004)
* Pamesa Valencia (2004-2005)
* Plus Pujol Lleida (2005-2006)
* Cantabria Lobos (2006-2007)
* Pamesa Valencia (2007-2008)
* Bruesa GBC (2008-2009)
* CB León (2009-2010)
* Lucentum Alicante (2010-2012)
* Basket Navarra Club (2013)
* CAI Zaragoza (2013-2014)
* CB Sevilla (2013-2014)
* Montakit Fuenlabrada (2015-2016)
* SLUC Nancy (2016-2017)
* UCAM Murcia (2017-)
* Datuak: Q603540
* Multimedia: Álex Urtasun / Q603540
# Alex Santamaría

Alejandro "Alex" Santamaría Arakama (Irun, 1996ko urtarrilaren 23a- ) euskal herritar futbolari bat da.

## Estatistikak

2015eko maiatzak 31n eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | UEFA | UEFA | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Real Union B | DH | 2012/13 | - | - | - | - | - | - | - | - | - | - | - | - |
| Real Union B | DH | 2013/14 | - | - | - | - | - | - | - | - | - | - | - | - |
| Real Union B | DH | 2014/15 | - | - | - | - | - | - | - | - | - | - | - | - |
| Real Union B | Denera | Denera | - | - | - | - | - | - | - | - | - | - | - | - |
| Real Union | 2.B | 2013/14 | 2 | (6) | 0 | 0 | - | - | - | - | - | - | 2 | (6) |
| Real Union | 2.B | 2014/15 | 0 | 0 | - | - | - | - | - | - | - | - | 0 | 0 |
| Real Union | 2.B | 2015/16 | - | - | - | - | - | - | - | - | - | - | - | - |
| Real Union | Denera | Denera | 2 | (6) | - | - | - | - | - | - | - | - | 2 | (6) |
| Ibilbide osoan | Ibilbide osoan | Ibilbide osoan | 2 | (6) | 0 | 0 | - | - | - | - | - | - | 2 | (6) |

## Kanpo estekak

* Fitxa - www.athletic-club.eus
* Datuak: Q23907883
# Alex Trebek

George Alexander Trebek (Sudbury, Ontario, Kanada, 1940ko uztailaren 22a - Los Angeles, Kalifornia, Ameriketako Estatu Batuak, 2020ko azaroaren 8a), Alex Trebek izenez ezaguna, kanadiar-estatubatuar telebista aurkezlea eta aktorea izan zen. Jeopardy! telebista-lehiaketa ospetsuaren aurkezlea izan zen 36 urtez, 1984tik 2020ra. Horrez gain, hainbat telesailetan agertu zen bere burua antzeztuz.
Kanadan jaioa, 1998an estatubatuar hiritartasuna hartu zuen. 2020ko azaroaren 8an hil zen urte eta erdi lehenago atzeman zioten pankrea-minbiziaren ondorioz.
* Datuak: Q929985
* Multimedia: Alex Trebek / Q929985
# Adamen kreazioa

Adamen kreazioa (italieraz: La creazione di Adamo) 1511 inguruan Michelangelok Kapera Sixtinoaren gangan margotutako fresko bat da. Jainkoak Bibliaren arabera lehen gizona den Adami bizia ematen dion pasartea irudikatzen du.
Kronologikoki, Itun Zaharreko lehen liburua den Hasierako pasarteak kaperako sabaian irudikatzen dituen laugarren panela da. Amaitzen azkenetako bat izan zen eta munduko artelanik ezagun eta preziatuenetako bat da.

## Konposaketa

Jainkoa agure bizardun bat bezala irudikatua dago, gorrindol koloreko tunika aldrebestu batean bilduta, tunika hau kerubin batzuekin banatzen duelarik. Bere ezkerreko besoa emakumezko irudi baten inguruan dago, ohi Evatzat hartzen dena, oraindik sortua izan ez dena; irudizko zentzuan zeruan zain dago Lurrean toki bat jasotzeko zain. Jainkoaren eskuineko besoa luzatuta dago bizitzaren txinparta bere behatzetik Adanenera pasatzeko, honen ezker besoa Jainkoarenaren posizio berean dagoelarik. Ospetsua da bi behatz horiek oso distantzia txiki batez bananduta egotearen kontua. Margolan hau amaitzen hiru eta lau urte bitartean eman zituen Michelangelok.
Konposaketa, nabarmenki artistikoa da, eta ez literala, Adan Jainkoaren behatzera iristeko gai baita honek bizia eman aurretik ere. Era berean, Eva bere sorreraren aurretik irudikatua da. Evaren gehiketak pertsona batzuk irudikatutako emakume hori Adanen lehen emazte mitikoa izan zen Lilith dela pentsatzera eraman ditu, Bibliaren arabera, Lilith ere Adamen ondoren sortua izan zen arren.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q500242
* Multimedia: Sistine Chapel ceiling - Creation of Adam / Q500242
# Adamen mendia

Adamen mendia (sinhalaz: ශ්‍රී පාදය, Sri Pada edo "Sri Paadaya" edo සමනළ කන්ද Samanalakanda, eusk. "tximeleta-mendia"; tamileraz: சிவனொளி பாதமலை, Sivanolipatha Malai; arabieraz: جبل الرحون‎, Al-Rohun) Sri Lankako mendi konikoa da, 2243 metroko altuera duena. Bere tontorretik gertu 1,8 metroko haitza dago, non tradizio budistaren arabera Gautama Budaren oinatza, tradizio hinduistaren arabera Shivarena eta islamiar eta kristau tradizioen arabera Adamarena edo Santo Tomasena dagoen.

## Erreferentziak

* ↑ UNESCO. Seruwila to Sri Pada (Sacred Foot Print Shrine). .
* ↑ Ricci, Ronit. (2011). Islam Translated: Literature, Conversion, and the Arabic Cosmopolis of Southeast Asia. University of Chicago Press, 136 or. ISBN 978-0-226-71088-4..

## Kanpo estekak

* Datuak: Q60789
* Multimedia: Adam's Peak / Q60789